**Informácie o spracúvaní osobných údajov spoločností skupiny Veolia Energia Slovensko: CEZHRANIČNÝ PRENOS OSOBNÝCH ÚDAJOV**

v rozsahu informačnej povinnosti podľa článkov 13 a 14 nariadenia Európskeho parlamentu a Rady 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „**Nariadenie**“)

1. **PRENOS V RÁMCI ČLENSKÝCH ŠTÁTOV EU**

# Prenos osobných údajov v rámci členských štátov EU nepredstavuje pre dotknuté osoby zvýšené riziko porušenia bezpečnosti osobných údajov, nakoľko hlavným cieľom a efektom prijatia Všeobecného nariadenia o ochrane osobných údajov je zabezpečenie štandardizovanej ochrany osobných údajov v celej EU a tým umožnenie efektívnejšieho voľného pohybu osôb, tovarov a služieb medzi členskými krajinami.

# Spoločnosti skupiny Veolia Energia Slovensko patria do skupiny spoločností Veolia. Na účely koncernového riadenia, kontroly a administrácie spoločnosti skupiny Veolia sú niektoré vybrané kategórie údajov vrátane osobných údajov poskytované alebo sprístupňované iným spoločnostiam skupiny Veolia, prípadne sú spracúvané dodávateľmi so sídlom v Českej republike, ktoré sú rovnako prepojenými osobami v rámci skupiny Veolia:

# Veolia Environnement - VE, SA, 21 Rue La Boétie, 750 08 Paríž, Francúzsko – poskytujú sa výlučne osobné údaje zamestnancov na účely koncernového riadenia

# VEOLIA ČESKÁ REPUBLIKA, a.s., Florentinum, Na Florenci 2116/15, Praha, Česká republika – koncernové riadenie – poskytujú sa výlučne osobné údaje zamestnancov na účely koncernového riadenia

# Solutions and Service, a.s. na Florenci 2116/15, Nové Město, 110 00  Praha 1 – dodávateľ služieb IT

# Popron Systems, s.r.o. Revoluční 1082/8, Nové Město, 110 00 Praha 1 – dodávateľ služieb IT

1. **PRENOS MIMO ČLENSKÝCH ŠTÁTOV EU**

# Prenos osobných údajov do tretích krajín a medzinárodným organizáciám (tzv. Cezhraničný prenos - prenos mimo EU) je možné realizovať na nasledovných základoch podľa kapitoly V Nariadenia:

# Rozhodnutie o primeranosti – v prípade, ak Komisia rozhodla, že tretia krajina, územie alebo jeden či viaceré určené sektory v danej tretej krajine alebo predmetná medzinárodná organizácia zaručujú primeranú úroveň ochrany. Na takýto prenos nie je nutné žiadne osobitné povolenie.

# Prenosy vyžadujúce primerané záruky – v prípade neexistencie rozhodnutia o primeranosti; je prenos možný len vtedy, ak prevádzkovateľ alebo sprostredkovateľ:

# poskytol primerané záruky (prostredníctvom zákonnej povinnosti; alebo záväzných vnútropodnikových pravidiel; alebo štandardných doložiek o ochrane údajov schválených komisiou; alebo schváleného kódexu správania; alebo schváleného certifikačného mechanizmu alebo na základe povoľovacieho mechanizmu od príslušného dozorného úradu); a zároveň

# za podmienky, že dotknuté osoby majú k dispozícii vymožiteľné práva a účinné právne prostriedky nápravy.

# Osobitné situácie - ak neexistuje rozhodnutie o primeranosti alebo ak neexistujú primerané záruky, tak prenos osobných údajov do tretej krajiny alebo medzinárodnej organizácii sa uskutoční len za  v Nariadení taxatívne uvedených podmienok,

# dotknutá osoba vyjadrila výslovný súhlas s navrhovaným prenosom po tom, ako bola informovaná o rizikách, ktoré takéto prenosy môžu pre ňu predstavovať z dôvodu absencie rozhodnutia o primeranosti a primeraných záruk,

# prenos je nevyhnutný na plnenie zmluvy medzi dotknutou osobou a prevádzkovateľom alebo na vykonanie predzmluvných opatrení prijatých na žiadosť dotknutej osoby,

# prenos je nevyhnutný pre uzatvorenie alebo plnenie zmluvy uzatvorenej v záujme dotknutej osoby medzi prevádzkovateľom a inou fyzickou alebo právnickou osobou,

# prenos je nevyhnutný z dôležitých dôvodov verejného záujmu;

# prenos je nevyhnutný na preukazovanie, uplatňovanie alebo obhajovanie právnych nárokov,

# prenos je nevyhnutný na ochranu životne dôležitých záujmov dotknutej osoby alebo iných osôb, ak je dotknutá osoba fyzicky alebo právne nespôsobilá vyjadriť súhlas,

# prenos sa uskutočňuje z verejného registra, ale len pokiaľ sú v tomto konkrétnom prípade splnené podmienky stanovené právom Únie alebo právom členského štátu na nahliadanie

# Neopakujúci sa prenos - ak neexistuje rozhodnutie o primeranosti alebo ak neexistujú primerané záruky, ani výnimky osobitných situácii, tak prenos do tretej krajiny alebo medzinárodnej organizácii sa môže uskutočniť, len ak:

# prenos nie je opakujúcej sa povahy;

# týka sa len obmedzeného počtu dotknutých osôb;

# je nevyhnutný na účely závažných oprávnených záujmov, ktoré sleduje prevádzkovateľ a nad ktorými neprevažujú záujmy alebo práva a slobody dotknutej osoby, a prevádzkovateľ posúdil všetky okolnosti sprevádzajúce prenos údajov a na základe tohto posúdenia poskytol vhodné záruky, pokiaľ ide o ochranu osobných údajov;

# prevádzkovateľ informuje o prenose úrad a dotknutú osobu. Prevádzkovateľ okrem poskytnutia informácií uvedených v článkoch 13 a 14 informuje dotknutú osobu o prenose a o závažných oprávnených záujmoch, ktoré sleduje.

# neuplatňuje sa na činnosti, ktoré vykonávajú orgány verejnej moci pri uplatňovaní svojich verejných právomocí;

# prevádzkovateľ alebo sprostredkovateľ zdokumentujú posúdenie, ako aj vhodné záruky v záznamoch o spracovateľských činnostiach.

# Skupiny spoločnosti Veolia Energia Slovensko minimalizujú prenášanie osobných údajov do krajín mimo Európsku úniu a venujú tejto oblasti zvýšenú pozornosť najmä v oblasti riadenia vzťahov s dodávateľmi (vylúčenie cezhraničného prenosu do tretích krajín v zmluve so sprostredkovateľmi, oznamovacia povinnosť sprostredkovateľa v prípade, ak je prenos nevyhnutný, overovanie ne/existencie prenosu v rámci preverenia technických a organizačných opatrení u sprostredkovateľa)

# V prípade, ak by bol identifikovaný prenos osobných údajov do tretích krajín alebo medzinárodným organizáciám, koordinátor osobných údajov v spolupráci so zodpovednou osobou zabezpečia splnenie podmienok podľa Nariadenia.